สรุปภาวะตลาดต่างประเทศวานนี้
สรุปภาวะตลาดต่างประเทศวานนี้ ประจำวันที่ 7 มี.ค.60
8 มี.ค. 2560

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (7 มี.ค.) เนื่องจากนักลงทุนวิตกเกี่ยวกับความไม่แน่นอนด้านนโยบายของประธานาธิบดีโดนัลด์ ทรัมป์ หลังจากที่พรรครีพับลิกันได้เปิดเผยแผนฉบับใหม่ที่จะนำมาใช้แทนกฎหมายประกันสุขภาพที่เรียกว่า “โอบามาแคร์” นอกจากนี้ นักลงทุนยังระมัดระวังการซื้อขายก่อนที่สหรัฐจะเปิดเผยตัวเลขจ้างงานนอกภาคเกษตรประจำเดือนก.พ.ในวันศุกร์นี้
ดัชนีเฉลี่ยอุตสาหกรรมดาวโจนส์ปิดที่ 20,924.76 จุด ลดลง 29.58 จุด หรือ -0.14% ดัชนี NASDAQ ปิดที่ 5,833.93 จุด ลดลง 15.25 จุด หรือ -0.26% ดัชนี S&amp;P500 ปิดที่ 2,368.39 จุด ลดลง 6.92 จุด หรือ -0.29%
 
ตลาดหุ้นยุโรปปิดลบ เมื่อคืนนี้ (7 มี.ค.) หลังจากมีรายงานว่า ยอดสั่งซื้อภาคอุตสาหกรรมของเยอรมนีร่วงลงอย่างหนักในเดือนม.ค. นอกจากนี้ นักลงทุนยังระมัดระวังการซื้อขายก่อนที่ธนาคารกลางยุโรป (ECB) จะประชุมนโยบายการเงินในวันพรุ่งนี้
ดัชนี Stoxx Europe 600 ลดลง 0.3% ปิดที่ 372.27 จุด
ดัชนี CAC-40 ตลาดหุ้นฝรั่งเศสปิดที่ 4,955.00 จุด ลดลง 17.19 จุด หรือ -0.35% ดัชนี DAX ตลาดหุ้นเยอรมันปิดที่ 11,966.14 จุด เพิ่มขึ้น 7.74 จุด หรือ +0.06% ดัชนี FTSE 100 ตลาดหุ้นลอนดอนปิดที่ 7,338.99 จุด ลดลง 11.13 จุด หรือ -0.15%
 
ตลาดหุ้นลอนดอนปิดในแดนลบ เมื่อคืนนี้ (7 มี.ค.) จากความวิตกว่าเศรษฐกิจของอังกฤษอาจเผชิญกับภาวะชะลอตัว หลังอังกฤษเผยยอดค้าปลีกที่ปรับตัวลดลง นอกจากนี้ตลาดยังวิตกกังวลเกี่ยวกับการลงมติในสภาขุนนาง (House of Lords) ของอังกฤษ ที่มีต่อร่างกฎหมายว่าด้วยการแยกตัวออกจากสหภาพยุโรป (Brexit) ซึ่งมีขึ้นหลังตลาดปิดทำการ
ดัชนี FTSE 100 ลดลง 11.13 จุด หรือ -0.15% ปิดที่ 7,338.99 จุด
 
สัญญาทองคำตลาดนิวยอร์กปิดลดลง เมื่อคืนนี้ (7 มี.ค.) เนื่องจากความวิตกกังวลที่ว่า ธนาคารกลางสหรัฐ (เฟด) อาจจะปรับขึ้นอัตราดอกเบี้ยในการประชุมเดือนนี้ หลังจากนางเจเน็ต เยลเลน ประธานเฟด ได้ออกมาส่งสัญญาณที่ชัดเจนในเรื่องดังกล่าว
สัญญาทองคำตลาด COMEX (Commodity Exchange) ส่งมอบเดือนเม.ย.ร่วงลง 9.4 ดอลลาร์ หรือ 0.77% ปิดที่ระดับ 1,216.10 ดอลลาร์/ออนซ์
สัญญาโลหะเงินส่งมอบเดือนพ.ค.ลดลง 23.7 เซนต์ หรือ 1.33% ปิดที่ 17.536 ดอลลาร์/ออนซ์
สัญญาพลาตินัมส่งมอบเดือนเม.ย.ร่วงลง 17.1 ดอลลาร์ หรือ 1.75% ปิดที่ 961.10 ดอลลาร์/ออนซ์
สัญญาพัลลาเดียมส่งมอบเดือนมิ.ย.เพิ่มขึ้น 1.85 ดอลลาร์ หรือ 0.2% ปิดที่ 775 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (7 มี.ค.) หลังจากนักวิเคราะห์คาดการณ์ว่า สต็อกน้ำมันดิบประจำสัปดาห์ของสหรัฐจะปรับตัวเพิ่มขึ้นอีก โดยสำนักงานสารสนเทศด้านการพลังงานของรัฐบาลสหรัฐ (EIA) จะเปิดเผยตัวเลขสต็อกน้ำมันในวันนี้
สัญญาน้ำมันดิบ WTI ส่งมอบเดือนเม.ย.ลดลง 6 เซนต์ หรือ 0.1% ปิดที่ 53.14 ดอลลาร์/บาร์เรล
สัญญาน้ำมันดิบเบรนท์ส่งมอบเดือนเม.ย.ลดลง 9 เซนต์ หรือ 0.2% ปิดที่ 55.92 ดอลลาร์/บาร์เรล
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆเกือบทั้งหมดในการซื้อขายที่ตลาดนิวยอร์กเมื่อคืนนี้ (7 มี.ค.) ด้วยแรงหนุนจากความคาดหวังของนักลงทุนที่ว่า ธนาคารกลางสหรัฐ (เฟด) อาจปรับขึ้นอัตราดอกเบี้ยอย่างเร็วที่สุดในเดือนนี้
ดอลลาร์แข็งค่าขึ้นเมื่อเทียบกับเยน ที่ระดับ 114.05 เยน จากระดับ 113.95 เยน และแข็งค่าขึ้นเมื่อเทียบกับฟรังก์สวิส ที่ระดับ 1.0139 ฟรังก์สวิส จากระดับ 1.0120 ฟรังก์สวิส
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0567 ดอลลาร์ จากระดับ 1.0584 ดอลลาร์ ในขณะที่ปอนด์อ่อนค่าลงแตะ 1.2200 ดอลลาร์ จากระดับ 1.2237 ดอลลาร์ และดอลลาร์ออสเตรเลียแข็งค่าขึ้นที่ระดับ 0.7589 ดอลลาร์ จากระดับ 0.7583 ดอลลาร์